Fyrstu jóganámskeið ársins fyrir golfara hefjast í næstu viku Fyrstu námskeið í jóga fyrir golfara á árinu 2020 fyrir félaga Golfklúbbs Reykjavíkur hefjast í næstu viku . Námskeiðin verða kennd i Hot Yoga salnum World Class í Breiðholti á þriðjudögum og fimmtudögum kl. 18:30 - 19:30 . Einnig verða námskeið í Hreyfingu þriðjudaga og fimmtudaga kl. 20:00 - 21:00 . Námskeiðin standa yfir í 6 vikur og er skráning þegar hafin hjá World Class og Hreyfingu . Æfingarnar eru til þess fallnar að auka vöðvajafnvægi sem skila sér í betri sveiflu og bæta líkamlega þætti sem auka líkur á betri frammistöðu á vellinum .